Отгледана е в уединение в апартамент в двореца в Парма. Има трудни отношения с майка си, но според свидетелства е дълбоко предана на своя чичо-втори баща. Говори и пише на латински, френски и немски език, и е обучавана по реторика, философия, география и история. Според свидетелствата тя няма интерес към обучението си или интелектуални интереси. Изабела е по-добра ученичка по танци, учи живопис при Пиетро Антонио Аванцини и харесва музика и бродерия. Преживява пристъп на едра шарка малко след Войната за испанско наследство. Не е красива, защото лицето ѝ е отчасти обезобразено от белезите на шарката, но успява да запази привлекателността си. Има твърд, решителен и амбициозен характер; авторите на времето хвалят и нейната проницателност и интелигентност. Строгото образование, на което я подлага майка ѝ, не променя аспектите на характера ѝ.